สุภาพสตรีหมายเลขหนึ่งของยูเครน ติดเชื้อโควิด-19
นางโอเลนา เซเลนสกา สุภาพสตรีหมายเลขหนึ่ง แห่งยูเครน ติดเชื้อโควิด-19 แต่อาการไม่รุนแรงเมื่อ 16 มิ.ย. 63 ทำเนียบประธานาธิบดียูเครนเปิดเผยว่า นางโอเลนา เซเลนสกา ภริยาของประธานาธิบดี โวโลดิเมียร์ เซเลนสกี แห่งยูเครน ติดเชื้อโควิด-19 แต่อาการไม่รุนแรงมาก โดยพบว่าเธอมีอาการปอดอักเสบรุนแรงปานกลาง และยังคงรักษาตัวอยู่ในโรงพยาบาลด้วยอาการทรงตัว และไม่ต้องใช้เครื่องช่วยหายใจแต่อย่างใดขณะที่การตรวจหาเชื้อนายโวโลดิเมียร์ เซเลนสกี ผู้นำยูเครน รวมทั้งลูกทั้ง 2 คน ยังมีผลเป็นลบ อย่างไรก็ตาม ประธานาธิบดีเซเลนสกี ได้สั่งยกเลิกการประชุมทั้งหมดรวมทั้งภารกิจการเดินทางไปยังที่ต่างๆ เอาไว้ก่อนโดยยูเครนมีการใช้มาตรการล็อกดาวน์มาตั้งแต่เดือนมีนาคม เพื่อป้องกันการแพร่ระบาดของเชื้อโควิด-19 เป็นวงกว้าง จนกระทั่งรัฐบาลเริ่มผ่อนคลายล็อกดาวน์ในช่วงปลายเดือนพฤษภาคม โดยอนุญาตให้ร้านอาหาร โรงยิม และระบบขนส่งสาธารณะสามารถเปิดให้บริการได้อีกครั้ง ก่อนที่ในวันที่ 15 มิถุนายนที่ผ่านมา จะเปิดให้เที่ยวบินต่างๆกลับมาให้บริการได้ตามปกติ ทั้งเที่ยวบินในประเทศและระหว่างประเทศทั้งนี้จากสถิติจนถึงวันที่ 16 มิถุนายน ยูเครนมีผู้ติดเชื้อโควิด-19 แล้ว 32476 ราย และมีผู้เสียชีวิตแล้ว 912 ศพ และยังมีแนวโน้มพบผู้ติดเชื้อเพิ่มขึ้นสูงอย่างรวดเร็วในระยะนี้ ซึ่งทางรัฐบาลยูเครนอ้างว่า สาเหตุเป็นเพราะพลเมืองเริ่มละเลยต่อมาตรการป้องกันตัวเอง ทำให้ไม่สามารถควบคุมการแพร่ระบาดได้
นางโอเลนา เซเลนสกา สุภาพสตรีหมายเลขหนึ่ง แห่งยูเครน ติดเชื้อโควิด-19 แต่อาการไม่รุนแรง
ไวรัสโคโรนา,COVID-19,ยอดผู้ป่วยโควิด-19,สุภาพสตรีหมายเลข 1,ยูเครน,โควิด-19